text: Masser af hestekræfter løs i Sdr. Hygum
  20 juli 2019 kl. 19.16
  Lørdag var der kraftige - meget kraftige - maskiner på spil i Sdr. Hygum. 110 toptunede traktorer stillede op til Powerpull.
  De 110 traktorer fra Finland, Norge, Tyskland, Holland og Danmark stillede op i den ædle disciplin at trække noget meget tungt så langt som muligt under den størst mulige røg- og støjudvikling.
  - Det er fedt, der er altid god stemning. Selvom vejret er noget pis, så er det bare kanonje, siger Michael Jensen.
  - Pulling skal man komme til, for det er bare en tradition, specielt her i Sdr. Hygum, så selvom det begynder at pisse ned, så skal vi bare være her, supplerer hans ven Johannes Klausen.
  Det er 14. gang traktortrækket "Night Powerpull" afholdes i Sdr. Hygum ved Rødding. Denne gang overværede omkring 3000 tilskuere de store maskiners konkurrencer. 
  Artiklen er opdateret den 21/7 med citater fra tilskuere.
  
  